Polisieman verwurg met kombersArgieffoto Kol. Jay Naicker, woordvoerder van die polisie, het gesê die 54-jarige adjudant-offisier was in die aanhoudingselle van die Esikhaleni-polisiestasie toe hy deur verhoorafwagtende gevangenes aangeval is. Hulle het hom glo met ŉ kombers gewurg tot hy sy bewussyn verloor het. Volgens Naicker is die beampte na ŉ nabygeleë hospitaal geneem waar hy kort ná sy aankoms dood verklaar is. “’n Saak van moord is geopen vir ondersoek en die vyf mans wat verhoorafwagtend is vir sake van roof en huisbraak sal van sy moord aangekla word.” Die verdagte sal Maandag in die Esikhawini-landdroshof verskyn. Lt.genl. Mmamonnye Ngobeni, provinsiale polisiekommissaris, het die moord op die polisiebeampte ten sterkste veroordeel. “Dit is ŉ sinnelose daad van misdaad deur diegene wat geen respek het vir die wet nie. Ek wil graag my innige simpatie aan die familie van ons afgestorwe kollega oordra.”